Be-Bop-A-Lula

«Be-Bop-A-Lula» er ein rock and roll-song som først var spelt inn i 1956 av Gene Vincent and His Blue Caps. Musikkmagasinet Rolling Stone rangerte songen på 102. plass over dei 500 største songane gjennom tidenen.

Songen er kreditert til Gene Vincent og mangaren hans Bill «Sheriff Tex» Davis. Songen kom til i 1955 då Vincent kom seg etter ei motorsykkelulukke. På sjukhuset i Norfolk i Virginia møtte han Donald Graves, som visstnok skreiv teksten til songen, medan Vincent skreiv melodien. Davis kjøpte visstnok låtskrivarrettane frå Graves for om lag $50.

Frasen «Be-Bop-A-Lula» er nesten identisk til «Be-Baba-Leba», tittelen på ein song av Helen Humes i 1946, som klarta til tredjeplass på R&B-lista, og som vart ein endå større hit for Lionel Hampton som «Hey! Ba-Ba-Re-Bop». Frasen, eller liknande uttrykk, vart mykje nytta i jazz-miljø i 1940-åra og gav namn til ein bebop-stil.Peter Gammond, The Oxford Companion to Popular Music, 1991, ISBN 0-19-311323-6

Tidleg i 1956 spelte Gene Vincent songen på eit radioshow i Norfolk og spelte inn ei demoutgåve som vart gjeve til Capitol Records. Dei hadde leita etter ein yngre songar som kunne konkurrere med Elvis Presley. Capitol inviterte Gene Vincent til å spele inn songen i Nashville den 4. mai 1956. Bandest bestod av Cliff Gallup (sologitar), «Wee» Willie Williams (rytmegitar), «Jumpin'» Jack Neal (kontrabass) og Dickie «Be Bop» Harrell (trommer). Då songen vart spelt inn, skreik Harrell i bakgrunnen fordi han ville vere sikker på at familien skulle høyre at det var han som spelte på plata.

Songen vart gjeven ut i juni 1956 på Capital Records og selde raskt mykje. I april 1957 rapporterte plateselskapet at det var seld over 2 millionar eksemplar av singelen. Songen nådde 7. plass på Billboard-lista.

 Andre utgåver 
Mange andre artistar har spelt songen, som har vorte ein rocke-standrard, som Elvis Presley, Jerry Lee Lewis, The Beatles, Suicide, David Cassidy, The Everly Brothers, Foghat, John Lennon, Paul McCartney, Gene Summers, Carl Perkins, Raul Seixas, Demented Are Go, Stray Cats, Queen og 77.

 Kjelder 

 Denne artikkelen bygger på «Be-Bop-A-Lula» frå , den 23. september 2008. 
 oppgav desse kjeldene:

 Bakgrunnsstoff 
 Teksten til Be-Bop-A-Lula 

Kategori:Songar frå 1956
Kategori:Rock and roll-songar
 102
Kategori:Foghat-songar
Kategori:Gene Vincent-songar
Kategori:Elvis Presley-songar
Kategori:Jerry Lee Lewis-songar
Kategori:The Everly Brothers-songar
Kategori:Carl Perkins-songar
Kategori:The Beatles-songar
Kategori:Gene Summers-songar
Kategori:John Lennon-songar
Kategori:Paul McCartney-songar
Kategori:Queen-songar
Kategori:Eric Burdon-songar
Kategori:The Drifters-songar
Kategori:Link Wray-songar
Kategori:Cliff Richard-songar
Kategori:Brian Setzer-songar